[{"text_idx": "#000002", "text": "Sut mae annog mwy a MWY o bobol i greu stori ar eu gwefan fro?"}, {"text_idx": "#000003", "text": "Tips ar sut i \u2018ysgogi\u2019 straeon \u2013 gan y goreuon"}, {"text_idx": "#000005", "text": "Yn lle disgwyl i straeon ddod \u2013 beth am fynd ar o\u0302l straeon difyr na fyddai fel arall yn gweld golau dydd?"}, {"text_idx": "#000007", "text": "Gall eich gwefan fro fod yn llawn straeon gan bobol eich milltir sgwa\u0302r."}, {"text_idx": "#000008", "text": "Sut mae annog pobol eraill i greu?"}, {"text_idx": "#000009", "text": "Oes gennych chi syniad am stori, a syniad am berson lleol allai fod yn ei chreu?"}, {"text_idx": "#000013", "text": "Fe fyddwch yn cael syniadau am straeon wrth fyw bywyd pob dydd yn y gymuned leol... wrth gerdded lawr y stryd, mynychu mudiadau a digwyddiadau, a chwrdd a\u0302 phobol yn y siop neu\u2019r dafarn leol.\nMae\u2019n syniad da cadw llygad ar gyfryngau cymdeithasol hefyd \u2013 defnyddiwch eich cyfri personol neu gyfrif y wefan fro i ddilyn pobol a mudiadau lleol, creu rhestrau Twitter a chadw llygad ar y sgwrs mewn grwpiau Facebook.\nWrth fynd o gwmpas y lle neu sgrolio ar eich ffo\u0302n, cadwch eich clustiau a\u2019ch llygaid yn agored am stori \u2013 mae\u2019n syndod faint o newyddion sy\u2019n dechrau fel sgyrsiau bach, anffurfiol.\nBeth am gynnal Sgrym Straeon i drafod y si\u0308on a\u2019r syniadau? Mae cwrdd fel criw yn eich helpu i feddwl mas o\u2019r bocs!\nMae meddwl am thema yn syniad er mwyn denu llawer o straeon sy\u2019n gysylltiedig ag un peth amserol, yn enwedig os yw\u2019n gyfnod tawel, e.e. cyfres o straeon #AtgofLlanbed ar Clonc360 (yn ystod y penwythnos y byddai Eisteddfod Llanbed wedi bod mlaen) neu fynd ar o\u0302l straeon am brofiadau pob math o bobol i gyd-fynd a\u0302 6 mis ers dechrau\u2019r Cyfnod Clo."}, {"text_idx": "#000014", "text": "\u2018Nabod y person iawn i\u2019r stori"}, {"text_idx": "#000017", "text": "\u201cpaid poeni am iaith\u201d \u2013 mae golygyddion lleol y wefan yn mynd i edrych ar y stori cyn ei chyhoeddi.\n\u201csdim rhaid sgwennu\u201d \u2013 beth am greu fideo neu rannu lluniau?\n\u201cmae creu yn hawdd\u201d \u2013 rhannwch y jpeg 5 cam (sydd ar waelod y sgri\u0302n)\n\u201cti yw\u2019r boi i greu hwn!\u201d \u2013 esbonio wrth yr unigolyn nad oes neb wedi rhoi sylw i\u2019r mater, ac mae ef/hi yw\u2019r person gorau i wneud!\nanfon dolen i\u2019r stori ddiwethaf iddyn nhw ei chyfrannu, neu dolen i\u2019r wefan fro i weld esiamplau eraill\n\u201cbeth am wneud e fel hyn?\u201d \u2013 cynnig arweiniad, dim ond os oes angen\nOs yw\u2019r unigolyn yn hapus i ddweud ei stori ond ddim yn hyderus yn creu, beth am gyfweld a\u0302\u2019r person eich hunan?"}, {"text_idx": "#000019", "text": "Gan fod y wefan wedi datblygu i fod MOR hawdd ei defnyddio, dim ond 5 cam sydd angen i bawb gymryd i greu eu stori gynta:"}, {"text_idx": "#000020", "text": "Mynd i\u2019r wefan fro ac Ymuno (sydd ond cyn cymryd 37 eiliad!) neu fewngofnodi trwy Facebook\nMynd i Creu > Stori\nSgwennu yn y blychau (pennawd, cyflwyniad a thestun) a phwyso\u2019r botwm + i ddewis llun o\u2019ch teclyn/cyfrifiadur\nPwyso + eto i ychwanegu mwy o luniau, fideo neu drac sain (hyd at 20)\nPwyso barod i\u2019w gyhoeddi a cyhoeddi newidiadau"}, {"text_idx": "#000024", "text": "Beth am gefnogi datblygiad Bro360 trwy gyfrannu?"}, {"text_idx": "#000025", "text": "Naill ai trwy gyfrannu eich stori eich hun, neu trwy roi cyfraniad ariannol bach i gefnogi\u2019r rhwydwaith."}]